534 ATT DWAR IR-RESPONSABBILTÀ FISKALI Biex jipprovdi għal responsabbiltà fiskali u għal ħwejjeġ anċillari jew li għandhom x’jaqsmu magħha. L-ATTXX VII tal-2014. L-ATTXX VII tal-2014. TAQSIMA I PRELIMINARI 1. It-titolu fil-qosor ta’ dan l-Att hu l-Att dwar ir-Responsabbiltà Fiskali. 2. Tifsir. (1) F’dan l-Att, kemm-il darba r-rabta tal-kliem ma teħtieġx xort’oħra- " Baġit " tfisser l-estimi tal-baġit, ippreżentati lill-Kamra tad-Deputati fir-rigward ta’ kwalunkwe sena finanzjarja, tan-nefqa u d-dħul għas-servizz ta’ dik is-sena finanzjarja u tinkludi kwalunkwe estimi supplementari tan-nefqa li jistgħu jkunu meħtieġa wara li l-esti mi jkunu ġew ippreżentati lill-Kamra tad-Deputati; "bilanċ favorevoli tal-gvern ġenerali " , fir-rigward ta’ sena, tfisser it-tislif nett tal-gvern ġenerali tal-Istat għas-sena, kif milħuq skont ir-Regolament tal-2009; [żaħ "bilanċ strutturali annwali tal-gvern ġenerali " , fir-rigward ta’ sena, tfisser id-defiċit ġenerali tal-gvern jew bilanċ favorevoli tal-gvern għal dik is-sena, ċiklikament aġġustat u bil-miżuri ta’ darba u temporanji mnaqqsa, espressi bħala perċentwali tal-prodott domestiku gross skont il-prezzijiet tas-suq; "ċiklikament aġġustat " tfisser aġġustat sabiex tittieħed konsiderazzjoni tal-effetti stmati li ser ikun hemm fl-operazzjoni taċ-ċiklu ekonomiku; "ċirkostanzi eċċezzjonali " tfisser: (a) perjodu li ma tulu avveniment mhux tas-soltu li jkun ’il barra mill-kontroll tal-Istat ikollu impatt qawwi fuq il-pożizzjoni finanzjarja tal-gvern ġenerali, jew (b) perjodu qawwi ta’ reċessjoni, li jaqa’ fit-tifsira tal-Patt ta’ Stabbilità u Tkabbir; "defiċit tal-gvern ġenerali " , fir-rigward ta’ sena, tfisser is-self nett tal-gvern ġenerali tal-Istat għas-sena, kif milħuq skont ir--; "dejn tal-gvern ġenerali " , fir-rigward ta’ sena, tfisser id-dejn gross totali tal-gvern ġenerali tal-Istat b’valur nominali li jkun pendenti fi tmiem is-sena, kif milħuq skont ir--; "Estimu supplementari " għandha l-istess tifsira kif mogħti lilha bl-artikolu 103 tal-Kostituzzjoni ta’ Malta [żaħ; "Gvern " tfisser il-Gvern ta’ Malta sakemm mhux speċifikat xort’oħra; "gvern ġenerali " , fir-rigward tal-Istat, għandha tinftiehem skont is-Sistema Ewropea tal-Kontijiet; " Kamra tad-Deputati " għandha t-tifsira kif għandha finijiet tal-Kostituzzjoni ta’ Malta; [żaħ " Malta " għandha l-istess tifsira kif mogħtija lilha bl-artikolu 124 tal-Kostituzzjoni ta’ Malta; [żaħ " Ministru " tfisser il-Ministru responsabbli għall-Finanzi; "objettiv baġitarju ta’ terminu medju " tfisser l-objettiv baġitarju ta’ terminu medju meħtieġ skont ir-Regolament tal-1997 dwar is-[żaħ Sor veljanza u l-Koordinazzjoni; [żaħ " Patt ta’ Stabbilità u Tkabbir " tfisser ir-Regolament tal-1997 [żaħ dwar is-Sorveljanza u l-Koordinazzjoni, ir-Regolament tal-1997 dwar id-Defiċit Eċċessiv u r-Riżoluzzjoni tal-Kunsill Ewropew tas-17 ta’ Ġunju 1997 dwar il-Patt ta’ Stabbilità u Tkabbir; "pożizzjoni fiskali" tfisser il-bidla fil-bilanċ strutturali annwali tal-gvern ġenerali, bl-eċċezzjoni tal-imgħax fuq il-ħlasijiet tad-dejn tal-gvern ġenerali espress bħala perċentwali tal-prodott domestiku gross skont il-prezzijiet fis-suq, għal sena relattiva għas-sena preċedenti; " prodott domestiku gross skont il-prezzijiet tas-suq " , fir-rigward ta’ sena, tfisser il-prodott domestiku gross tal-Istat għas-sena skont il-prezzijiet tas-suq, kif milħuq skont is-Sistema Ewropea tal-Kontijiet; " programm ta’ stabbilità " tfisser il-programm ta’ stabbilità meħtieġ bl-Artikolu 3(1) tar-Regolament tal-1997 dwar is-[żaħ Sor veljanza u l-Koordinazzjoni; [żaħ "regola tal-baġit " għandha tinftiehem skont l-artikolu 8; " Regolament tal-1997 dwar id-Defiċit Eċċessiv" tfisser ir-Regolament tal-Kunsill (KE) Nru. 1467/97 tas-7 ta’ Lulju 1997 kif emendat bir-Regolament tal-Kunsill (KE) Nru. 1056/2005 tas-27 ta’ Ġunju 2005 u r-Regolament tal-Kunsill (KE) Nru. 1177/2011 [żaħ tat-8 ta’ Novembru 2011; " Regolament tal-1997 dwar is-Sorveljanza u l-Koordinazzjoni " tfisser ir-Regolament tal-Kunsill (KE) Nru. 1466/97 tas-7 ta’ Lulju 1997 kif emendat bir-Regolament tal-Kunsill (KE) Nru. 1055/2005 [żaħ tas-27 ta’ Ġunju 2005 u r-Regolament tal-Kunsill (UE) Nru 1175/[żaħ2011 tas-16 ta’ Novembru 2011; " Regolament tal-2009" tfisser Regolament tal-Kunsill (KE) Nru [żaħ. 479/2009 tal-25 ta’ Mejju 2009, kif emendat bir-Regolament tal-[ża] Kunsill (UE) Nru. 679/2010 tas-26 ta’ Lulju 2010; " Regolament tal-2013 " tfisser ir-Regolament (UE) Nru. 473/2013 tal-21 ta’ Mejju 2013; " Sistema Ewropea tal-Kontijiet " tfisser is-sistema Ewropea tal-kontijiet nazzjonali u reġjonali fil-Komunità kif previst fir-Regolament tal-Kunsill (KE) Nru. 2223/96 tal-25 ta’ Ġunju 1996, kif ikollha effett skont kif tiġi emendata minn żmien għal żmien; "subsettur " , fir-rigward tal-gvern ġenerali, għandha tinftiehem skont is-Sistema Ewropea tal-Kontijiet; "tbassir uffiċjali " tfisser it-tbassir makroekonomiku u baġitarju ppubblikat mill-Ministeru għall-Finanzi għall-finijiet ta’ ppjanar fiskali; " Uffiċċju Nazzjonali tal-Verifika " tfisser l-Uffiċċju Nazzjonali tal-Verifika mwaqqaf bl-artikolu 108 tal-Kostituzzjoni [żaħ. (2) Kelma jew espressjoni użata taħt dan l-Att u fit-Trattat dwar l-Istabbilità, il-Koordinazzjoni u l-Governanza għandha, sakemm ma tidhirx intenzjoni kuntrarja, ikollha l-istess tifsira f’dan l-Att bħal ma għandha fit-Trattat dwar Stabbilità, Koordinazzjoni u Governanza. Responsabbiltà Fiskali 3. Responsabbiltà fiskali. Il-Gvern għandu jiddefinixxi u jwettaq l-politika fiskali u baġitarja skont il-prinċipji li ġejjin: (a) il-prinċipju tat-transparenza fejn, waqt li jistabbilixxi l-miri u l-objettivi baġitarji u fit-twettiq tal-politika fiskali u baġitarja, il-Gvern għandu l-obbligu li jagħmel pubblika l-informazzjoni kollha neċessarja sabiex jippermetti l-assessjar tal-implimentazzjoni ta’ dawn il-policies fiskali u baġitarji, ir-riżultati rispettivi u l-pożizzjoni tal-finanzi ċentrali u lokali. Bitkomplija ta’ dan il-prinċipju, il-Gvern għandu, fil-mument tal-preżentazzjoni tal-baġit annwali, jiżvela f’forma ta’ stqarrija: (i) kwalunkwe bdil sinifikattiv fl-istandards ta’ kontabilità, politika u prattika li jaffettwaw jew jistgħu jaffettwaw il-komputazzjoni tal-indikaturi fiskali preskritti; (ii) sa fejn huprattiku u, konsistenti mal-protezzjoni tal-interess pubbliku, ir-responsabbilitajiet kontinġenti maħluqa permezz ta’ garanziji, ir-responsabbiltajiet attwali li joħorġu minn self magħmul minn Impriżi fis-Settur Pubbliku u Vetturi bi Skop Speċifiku u strumenti ekwivalenti oħra fejn ir-responsabbiltà tal-ħlas hija fuq il-Gvern; it-talbiet u l-impenji kollha magħmula mill-Gvern li għandhom il-potenzjal ta’ implikazzjonijiet baġitarji inkluż talbiet għaż-żieda fid-dħul iżda mhux realizzati; (b) il-prinċipju ta’ stabbilità fejn il-Gvern għandu jwettaq il-politika fiskali u baġitarja tiegħu b’tali mod li jiżgura prevedibbiltà ta’ terminu medju, konsistenti mal-objettivi għaż-żamma tal-istabbilità tal-makroekonomija; (ċ) il-prinċipju ta’ responsabbiltà fiskali fejn il-Gvern għandu jwettaq il-politika fiskali u baġitarja u jamministra r-riżorsi baġitarji, l-obbligi u r-riskji fiskali b’tali mod li jiżgura s-sostenibbiltà tal-pożizzjoni fiskali fuq terminu medju u fit-tul, hekk li l-Gvern ikun kapaċi jamministra r-riskji finanzjarji u l-avvenimenti mhux previsti fiż-żminijiet futuri mingħajr ma jkollu bżonn jintroduċi tibdil fl-infiq jew fid-dħul li jkun ekonomikament jew soċjalment destabilizzanti; (d) il-prinċipju ta’ ekwità li bih il-Gvern għandu jwettaq il-politika baġitarja u fiskali b’konsiderazzjoni tal-impatt potenzjali finanzjarju fuq il-ġenerazzjonijiet preżenti u futuri kif ukoll l-impatt fuq l-iżvilupp ekonomiku ta’ terminu medju jew fit-tul filwaqt li jiżgura li l-ġenerazzjoni preżenti tiffinanzja l-infiq tas-servizzi tagħha; (e) il-prinċipju ta’ effiċjenza li bih il-policies fiskali u li deċiżjonijiet tal-investiment pubbliku, inkluż dawk relatati mal-finanzjament ta’ inizjattivi tal-UE udonaturi oħra, huma interalia il-prinċipju ta’ effiċjenza li bih il-policies fiskali u baġitarji tal-Gvern għandhom ikunu indirizzati sabiex jiksbu użu effiċjenti ta’ riżorsi skarsi fis-settur pubbliku, u għalhekk jinħtieġ li l-effiċjenza ekonomika tkun meqjusa fid-definizzjoni tal-policies bbażati fuq valutazzjoni ekonomika kif ukoll assessjar tal-kapaċità ta’ assorbiment tal-livelli relevanti ta’ finanzjament; (f) il-ġestjoni effettiva tal-infiq fuq il-persunal li bih l-impjiegi fis-settur pubbliku u l-politika tal-pagi fir-rigward ta’ Ministeri, Dipartimenti, awtoritajiet fis-settur pubbliku, entitajiet u aġenziji u l-Kunsilli Lokali, bl-eċċezzjoni fejn huwa espressament eskluż mill-Ministru għall-Finanzi, għandhom ikunu konsistenti mal-miri fiskali u baġitarji kif stabbiliti fl-istrateġija fiskali; (g) il-prinċipju tal-ġestjoni effettiva tal-finanzi u l-assi fejn il-Gvern għandu jimplimenta l-politika fiskali u baġitarja tiegħu skont l-aħjar prattika għall-ġestjoni tajba u effettiva tal-finanzi u l-assi. Għat-tkomplija ta’ dan il-prinċipju, għandha tinħoloq sistema ta’ rappurtar u twettiq tal-ġestjoni, reġistri tal-assi u policies li jirregolaw id-deċiżjonijiet dwar finanzjament u policies il-prinċipju tal-ġestjoni effettiva tal-finanzi u l-assi fejn il-Gvern għandu jimplimenta l-politika fiskali u baġitarja tiegħu skont l-aħjar prattika għall-ġestjoni tajba u effettiva tal-finanzi u l-assi. Għat-tkomplija ta’ dan il-prinċipju, għandha tinħoloq sistema ta’ rappurtar u twettiq tal-ġestjoni, reġistri tal-assi u policies u proċeduri li jirregolaw l-akkwist, l-użu u d-disponiment tagħhom, policies għall-ġestjoni tar-riskju u prattiċi. 4. Applikabilità ta’ prinċipji. Il-prinċipji msemmija fl-artikolu 3 għandhom japplikaw b’mod ugwali għall-Kunsilli Lokali, l-awtoritajiet tas-settur pubbliku, l-entitajiet u l-aġenziji li huma parzjalment jew fis-sħiħ iffinanzjati mill-Fond Konsolidat. Objettivi tal-Politika Fiskali u tal-Baġit 5. Objettivi tal-Politika Fiskali u tal-Baġit Il-Gvern għandu jsegwi l-objettivi tal-politika fiskali u baġitarja, u jifformula u jeżegwixxi l-istrateġija fiskali annwali tiegħu skont ir-regoli fiskali stabbiliti f’dan l-Att. 6. Objettivi. L-objettivi tal-politika fiskali għandhom ikunu, iżda mhux limitati għal: (a) biex jinkiseb baġit bilanċjat tal-gvern ġenerali fuq iċ-ċiklu ekonomiku; (b) biex id-dejn pubbliku jinżamm f’livell sostenibbli fuq it-terminu medju u fit-tul; (ċ) biex ikun hemm aċċesssikuru disponibbili għal bażi mill-aktar wiesgħa ta’ investituri biex il-Gvern jissellef bl-anqas spejjeż fuq terminu medju għal twil, b’livelli ta’ riskju tollerabbli; (d) biex tiġi eżerċitata prudenza fil-ġestjoni tal-assi, ir-responsabbiltajiet u r-riskji fiskali tas-settur pubbliku; (e) biex jinżammlivell xieraq ta’ riżervi fiskali li jagħmlu tajjeb għad-dejn pubbliku; (f) biex jinżammbilanċ bejn id-dħul u l-infiq finanzjarju; (g) biex tiġi żgurata ċertezza u prevedibbiltà fuq il-livell ta’ rati tat-taxxa u l-kompożizzjoni tal-bażi tat-taxxa; (h) biex jiġi żgurat sa fejn huwa raġonevoli u prattikabbli, li s-self tal-Gvern jiġi użat għal finijiet produttivi u l-akkumulazzjoni tal-assi kapitali, u mhux biex jiffinanzja l-infiq rikorrenti; (i) biex il-garanziji tal-Gvern u responsabbiltajiet kontinġenti jiġu ġestiti b’mod prudenti b’referenza partikolari għall-kwalità u l-livell ta’ dawn ir-responsabbiltajiet; (j) biex tinżamm l-integrità tas-sistemi tat-taxxa billi jinżammu fil-livell meħtieġ l-inċentivi, il-konċessjonijiet u l-eżenzjonijiet speċjali; (k) biex isegwi policies dwar it-taxxa li jagħtukas l-effiċjenza ekonomika u l-ispejjeż għall-konformità fiskali; (l) biex jiġu segwiti policies ta’ dħul mhux mit-taxxa li jagħti kastal-irkupru tal-ispejjeż u l-ekwità; (m) biex isegwi policies ta’ dħul unfiq li jsostnu t-tkabbir ekonomiku, l-ekwità soċjali u l-benesseri ġenerali tal-popolazzjoni; (n) biex jiġi akkumulat bilanċ favorevoli sabiex jiġi użat fil-formazzjoni tal-kapital u l-infiq produttiv; (o) biex tiġi żvelata informazzjoni suffiċjenti li tippermetti l-pubbliku jiskrutinja l-kondotta tal-politika fiskali u l-istat tal-finanzi pubbliċi; (p) biex jiġi żgurat li l-Gvern juża r-riżorsi u l-assi pubbliċi b’mod li jagħtu l-aħjar valur għall-flus u bl-aħjar mod possibbli; (q) biex jitnaqqsu r-riskji fiskali assoċjati mat-tmexxija tal-impriżi u l-utilitajiet fis-settur pubbliku li jipprovdubeni u servizzi pubbliċi; (r) biex jiġi ġestit in fiq konsistenti mal-livell tad-dħul li jkun ġie ġġenerat; (s) biex jifformula baġits b’mod realistiku u oġġettiv fid-dawl tal-prospett ekonomiku ġenerali u l-prospetti tad-dħul, jinżammu fl-inqas livell id-devjazzjonijiet ta’ matul is-sena; (t) biex jiġi żgurat il-ħlas fil-ħin tar-responsabbiltajiet kurrenti. TAQSIMA II REGOLI FISKALI 7. Ħtiġiet tat-Trattat dwar Stabbilità, Koordinazjoni u Governanza. (1) Il-Gvern għandu jagħmel sforz sabiex jiżgura li: (a) il-ħtieġa imposta bl-artikolu 8, u (b) il-ħtieġa imposta bl-artikolu 9, li joħorġu rispettivament mill-Artikoli 3 u 4 tat-Trattat dwar Stabbilità, Koordinazzjoni u Governanza, huma mħarsa. (2) It-tbassir uffiċjali għandu jistabbilixxi d-data meħtieġa biex jiġi evalwat jekk il-ħtieġa speċifikata fis-subartikolu (1)(a) ġietx imħarsa. 8. Regola tal-baġit. (1) Ir-regola tal-baġit hili għal kull sena jew: (a) il-kondizzjoni baġitarja stabbilit fis-subartikolu (2), jew (b) il-kondizzjoni tal-pjan ta’ aġġustament, kif stabbilit fis-subartikolu (4), hija sodisfatta. (2) Il-kondizzjoni baġitarja hija jew li: (a) il-pożizzjoni baġitarja tal-gvern ġenerali hija f’bilanċ jew f’bilanċ favorevoli, jew (b) il-ħtieġa fil-paragrafu (a) ma tkunx intlaħqet għar-raġuni biss ta’ ċirkostanzi eċċezzjonali u n-nuqqas li tintlaħaq ma jkunx tefa’ fil-periklu s-sostenibbiltà fiskali fuq terminu medju. (3) Il-ħtieġa fis-subartikolu (2)(a) għandha titqies bħala mħarsa jekk il-bilanċ strutturali annwali tal-gvern ġenerali huwa fl-objettiv baġitarju ta’ terminu medju. (4) Il-kondizzjoni tal-pjan ta’ aġġustament hija jew li: (a) il-bilanċ strutturali annwali tal-gvern ġenerali sejjer lejn l-objettiv baġitarju ta’ terminu medju fid-dawl taż-żmien stabbilit fir-Regolament tal-1997 dwar is-[żaħ Sor veljanza u l-Koordinazzjoni, [żaħ jew (b) il-ħtieġa fil-paragrafu (a) ma tkunx intlaħqet għar-raġuni biss ta’ ċirkostanzi eċċezzjonali u n-nuqqas li jintlaħaq ma jkunx tefa’ fil-periklu is-sostenibbiltà fiskali tat-terminu medju. 9. Differenza bejn id-dejn tal-gvern ġenerali u l-prodott domestiku gross. Meta l-proporzjon tad-dejn mal-prodott domestiku gross skont il-prezzijiet tas-suq jaqbeż is-60 fil-mija, dan il-proporzjon għandu jitnaqqas skont ir-Regolament tal-1997 dwar id-Defiċit Eċċessiv sakemm il-proporzjon jilħaq is-60 fil-mija. 10. (1) Bla ħsara għad-dispożizzjonijiet tas-subartikolu (2), l-inqas limitu tal-objettiv baġitarju ta’ terminu medju għandu jkun bilanċ strutturali annwali tal-gvern ġenerali ta’ -0.5 fil-mija tal-prodott domestiku gross skont il-prezzijiet tas-suq. (2) Jekk il-proporzjon tad-dejn mal-prodott domestiku gross skont il-prezzijiet tas-suq huwa sinifikament inqas minn 60 fil-mija, u r-riskji għas-sostenibbiltà tal-finanzi pubbliċi f’terminu fit-tul huma baxxi, l-inqas limitu tal-objettiv baġitarju ta’ terminu medju għandu jkun bilanċ struttrali annwali tal-gvern ġenerali ta’ -1 fil-mija tal-prodott domestiku gross skont il-prezzijiet tas-suq. 11. Twissija mill-Kummissjoni Ewropea (1) Jekk il-Kummissjoni Ewropea tindirizza t wissija lil Malta skont l-artikolu 6(2) tar-Regolament tal-1997 dwar is-Sorveljanza u l-Koordinazzjoni jew jekk il-Gvern jikkunsidra li jkun hemm nuqqas ta’ konformità mar-regola baġitarja li tikkostitwixxi devjazzjoni sinifikanti għall-finijiet tal-Artikolu 6(3) ta’ dak ir-Regolament, il-Gvern għandu, fi żmien xahrejn, jipprepara u jqiegħed quddiem il-Kamra tad-Deputati pjan li jispeċifika x’inhu meħtieġ li jsir sabiex ikun hemm konformità mar-regola baġitarja. (2) Il-pjan għandu: (a) jispeċifika l-perjodu li matulu ser tintlaħaq konformità mar-regola baġitarja, (b) jekk il-perjodu huwa itwal minn sena, jispeċifika l-miri annwali li għandhom jintlaħqu sabiex ikun hemm konformità, (ċ) jispeċifika l-koboru n-natura tal-miżuri tad-dħul u l-infiq li għandhom jittieħdu sabiex tiġi żgurata dik il-konformità, u (d) jiddeskrivi kif kwalunkwe miżura tad-dħul unfiq li ser tittieħed sertir relata ma’ subsetturi differenti tal-gvern ġenerali. (3) Id-dispożizzjonijiet magħmula mill-pjan għandhom ikunu konsistenti ma’: (a) ir-regoli tal-Patt ta’ Stabbilità u t-Tkabbir, (b) kwalunkwe rakkomandazzjoni magħmula lil Malta skont il-Patt ta’ Stabbilità u t-Tkabbir fir-rigward tal-perjodu li ma tulu għandha tintlaħaq il-konformità mar-regola baġitarja u l-kobor tal-miżuri li ser jittieħdu sabiex tiġi żgurata dik il-konformità, u (ċ) il-programm ta’ stabbilità kurrenti. (4) Jekk il-Gvern jikkunsidra li seħħew ċirkostanzi eċċezzjonali matul il-perjodu speċifikat fil-pjan, l-affarijiet speċifikati fil-pjan m’għandhomx ikunu aktar meħtieġa li jsiru, iżda meta l-Gvern jikkunsidra li ċ-ċirkostanzi eċċezzjonali jkunu waqfu milli jeżistu, il-Gvern għandu, sakemm m’hemmx aktar in-nuqqas kif imsemmi fis-subartikolu (1), fi żmien xahrejn, jipprepara u jqiegħed quddiem il-Kamra tad-Deputati pjan ġdid skont dan is-subartikolu. (5) Jekk il-Gvern jikkonsidra li hemm probabbiltà li ma jkunx hemm konformità mar-regola baġitarja, il-Gvern jista’ fi żmien xahrejn, jipprepara u jqiegħed quddiem il-Kamra tad-Deputa ti spjegazzjoni tal-passi li l-Gvern mistenni jieħu biex jevita dan in-nuqqas. TAQSIMA III MONITORAĠĠ TAR-REGOLI FISKALI U APPROVAZZJONI TAT-TBASSIR UFFIĊJALI 12. Il-Ministeru għall-Finanzi għandu jkun responsabbli għall-pubblikazzjoni tat-tbassir uffiċjali użat fil-kuntest tal-pjan fiskali ta’ terminu medju u l-abbozz baġitarju, u dan it-tbassir għandu wkoll ikun simultanjament sottomess għall-approvazzjoni tal-Kunsill Fiskali għall-finijiet tar-Regolament tal-2013. 13. Monitoraġġ mill-Kunsill Fiskali. (1) Il-Kunsill Fiskali għandu jwettaq monitoraġġ fuq, u mill-anqas darba f’sena jagħmel evalwazzjoni dwar, jekk hemmx konformità mal-obbligi skont l-artikoli 7(1)(a) jew 11(1), jew mat-twettiq ta’ affarijiet speċifikati fil-pjan skont l-artikolu 11(2). Iżda, fl-ewwel sena wara d-dħul fis-seħħ ta’ dan l-Att, u jekk il-Kunsill ma jkunx għadu ġie kostitwit, l-eżerċizzju ta’ monitoraġġ u evalwazzjoni għandhom isiru minn esperti kompetenti identifikati mill-Uffiċċju Nazzjonali tal-Verifika magħżula skont l-għarfien, l-esperjenza u l-indipendenza tagħhom. Fis-selezzjoni jew ħatra ta’ dawn l-uffiċjali l-Uffiċċju Nazzjonali tal-Verifika għandu jikkunsidra x-xewqa li jkollhom il-kompetenza u esperjenza fil-makroekonomija domestika jew internazzjonali jew f’materji fiskali. (2) Evalwazzjoni skont is-subartikolu (1) għandha tinkludi evalwazzjoni dwar jekk, fl-opinjoni tal-Kunsill Fiskali: (a) jeżistux jew waqfu milli jeżistu ċirkostanzi eċċezzjonali, (b) hemm nuqqas skont kif stabbilit fl-artikolu 11(1), u (ċ) matul kwalunkwe perjodu speċifikat fi pjan skont l-artikolu 11(2), qed isir progress lejn il-konformità mar-regola baġitarja skont il-pjan. (3) Il-Kunsill Fiskali għandu: (a) japprova bil-firma tiegħu, kif jidhirlu xieraq, it-tbassir makroekonomiku u fiskalimħejji mill-Ministeru għall-Finanzi u jipprovdi evalwazzjoni tat-tbassir uffiċjali, u (b) janalizza u jevalwa jekk l-Istqarrija ta’ Politika Fiskali ta’ Terminu Medju u Strateġija ta’ Politika Fiskali ta’ Terminu Medju humiex konformi mad-dispożizzjonijiet tal-Att, joħroġ opinjoni u kwalunkwe rakkomandazzjoni xierqa; (ċ) fir-rigward ta’ kull Pjan Fiskali Nazzjonali ta’ Terminu Medju, Programm ta’ Stabbilità, Abbozz ta’ Baġit Annwali u Baġit Annwali, jipprovdi evalwazzjoni dwar jekk il-pożizzjoni fiskali għal dik is-sena jew snin ikkonċernati, fl-opinjoni tal-Kunsill Fiskali, twassal għal ġestjoni bil-għaqal tal-ekonomija u l-baġit, u konformi mal-provvedimenti ta’ dan l-Att, inkluż b’referenza għad-dispożizzjonijeit tal-Patt ta’ Stabbilità u t-Tkabbir; (d) jevalwa l-prestazzjoni baġitarja tal-Gvern skont il-miri fiskali u l-policies speċifikati fl-istrateġija fiskali u l-konformità tagħha mad-dispożizzjonijiet ta’ dan l-Att; (e) janalizza u joħroġ opinjoni u kwalunkwe rakkomandazzjoni wara li l-Gvern jippubblika r-rapport ta’ nofs is-sena u r-rapport annwali dwar l-eżekuzzjoni tal-baġit; (f) jipprovdi informazzjoni u pariri lill-Gvern u l-Kumitat tal-Kontijiet Pubbliċi fir-rigward ta’ kwalunkwe proposta leġiżlattiva għaż-żamma tad-dixxiplina fiskali u t-trasparenza tal-politika u l-proċessi fiskali u baġitarji. (4) Il-Kunsill Fiskali għandu, mill-aktar fis possibbli wara li jkun għamel evalwazzjoni skont dan l-artikolu, jagħti kopja tal-evalwazzjoni lill-Ministru u jippubblika l-evalwazzjoni fi żmien għaxartijiem li jibdew mill-jum li fih tkun ingħatat il-kopja. (5) Il-Kunsill Fiskali għandu jkun responsabbli għall-organizzazzjoni tat-tixrid b’dik il-forma u manjiera, kif ikkunsidrat xieraq, ta’ dik l-informazzjoni, kif ikun jixraq, li tingħata lill-pubbliku: (a) kopja vera tas-sostenibbiltà tal-finanzi ta’ terminu medju tal-gvernu; (b) għarfien suffiċjenti dwar jekk hemmx konformità ma’ kwalunkwe obbligu skont l-artikoli 7(1) u 11(1), jew li jagħmel affarijiet speċifikati fil-pjan skont l-artikolu 11(2). (6) L-opinjonijiet u r-rakkomandazzjonijiet tal-Kunsill Fiskali għandhom ikunu kkunsidrati mill-Gvern meta jipprepara u japprova l-istrateġija fiskali u l-baġit annwali. (7) Jekk il-Gvern ma jaċċettax evalwazzjoni tal-Kunsill Fiskali fir-rigward ta’ xi waħda mill-materji msemmija fis-subartikolu (2), il-Ministru għandu fi żmien xahrejn minn meta jingħata l-kopja tal-evalwazzjoni skont is-subartikolu (4), jipprepara u jqiegħed quddiem il-Kamra tad-Deputa ti stqarrija tar-raġunijiet għaliex il-Gvern ma aċċettax l-evalwazzjoni. TAQSIMA IV PROĊEDURI TAL-BAĠIT Pjanijiet tan-Negozju u Finanzjarji 14. Pjanijiet tan-Negozju u Finanzjarji. (1) Kull Ministeru, Dipartiment, Awtorità fis-Settur Pubbliku, Entità u Aġenzija, u Kunsill Lokali li għandhom sovvenzjoni mingħand il-Gvern għandhom jippreparaw, minn sena għal sena, pjan tan-negozju u finanzjarju ta’ tliet snin kif preskritt minn żmien għal żmien, mill-Ministru għall-Finanzi. Dawn il-pjanijiet għandhom ikunu sottomessi lill-Ministeru għall-Finanzi. Il-pjanijiet tan-Negozju u Finanzjarji għandhom ikunu bbażati fuq l-Istrateġija Fiskali ta’ Terminu Medju li tkun ġiet imħabbra l-aktar reċentement. (2) Il-Ministeru għall-Finanzi jista’ joħroġ linji gwida għall-preparazzjoni tal-Pjanijiet tan-Negozju Fiskali. (3) Ir-responsabbiltà għall-preparazzjoni tal-Pjanijiet tan-Negozju u Finanzjarji jew in-nuqqas tagħhom, taqa’ fis-sħiħ fuq il-Ministeru, Dipartiment, Awtorità fis-Settur Pubbliku, Entità u Aġenzija, u Kunsill Lokali rispettiv. In-nuqqas tas-sottomissjoni tal-pjan tan-negozju u finanzjarju minn kwalunkwe Ministeru, Dipartiment, Awtorità fis-Settur Pubbliku, Entità u Aġenzija, u Kunsill Lokali jagħti dritt awtomatiku lill-Ministeru għall-Finanzi li jalloka fondi skont id-diskrezzjoni tiegħu. (4) Il-Ministeru għall-Finanzi jista’ jipproponi emendi fil-Pjanijiet tan-Negozju u Finanzjarji fejn iqis li huwa neċessarju sabiex jiżgura konformità mal-Istrateġija Fiskali ta’ Terminu Medju tal-Gvern kif stabbilita skont dan l-Att, inkluża konformità mar-regoli fiskali u l-miri ta’ nfiq. Fejn meħtieġ, l-emendi proposti għandhom ikunu sottomessi lill-Ministeru Dipartiment, Awtorità fis-Settur Pubbliku, Entità u Aġenzija, u Kunsill Lokali li għandhom sovvenzjoni mingħand il-Gvern. (5) Il-Ministeru, Dipartiment, Awtorità fis-Settur Pubbliku, Entità u Aġenzija, u Kunsill Lokali li għandhom sovvenzjoni mingħand il-Gvern u li jirċievu pjan rivedut tan-negozju u finanzjarju, għandhom jew jaċċettaw il-proposta tal-Ministeru għall-Finanzi jew jipprovdu tweġiba dettaljata b’enfasi dwar fejn ikun hemm in-nuqqas ta’ qbil fil-proposta. It-tweġiba għandha tintbagħat lill-Ministeru għall-Finanzi fl-ewwel ġimgħa ta’ Settembru. In-nuqqas li tintbagħat risposta f’dan il-perjodu għandha titqies li tikkostitwixxi aċċettazzjoni primafacie tal-proposta riveduta mill-Ministeru għall-Finanzi. Strateġija Fiskali ta’ Terminu Medju 15. Strateġija fiskali ta’ terminu medju. (1) F’kull sena finanzjarja, il-Gvern għandu jqiegħed fuq il-mejda tal-Kamra, l-Istqarrija tal-Politika ta’ Terminu Medju u l-Istrateġija tal-Politika Fiskali. (2) L-Istqarrija tal-Politika ta’ Terminu Medju u l-Istrateġija tal-Politika Fiskali għandha turi l-objettivi fiskali, il-prijoritajiet strateġiċi u mira minn sena għal sena ta’ tliet snin għall-ġestjoni fiskali flimkien mad-deskrizzjoni ta’ kwalunkwe suppożizzjoni sottostanti. It-tbassir makroekonomiku u fiskali għandu jkun approvat mill-Kunsill Fiskali u magħmul pubbliku. (3) B’mod partikolari, u mingħajr preġudizzju għad-dispożizzjonijiet tas-subartikolu (2), l-istqarrija tal-politika fiskali ta’ terminu medju għandha tinkludi evalwazzjoni tas-sostenibbiltà fir-rigward ta’: (a) il-bilanċ bejn id-dħul u l-infiq; (b) l-użu tad-dħul kapitali inkluż self mis-suq miftuħ għall-ġenerazzjoni ta’ assi produttivi; u (ċ) l-estimi annwali tar-responsabbiltajiet dwar pensjonijiet maħduma fuq bażi attwarja, għall-għaxar snin li ġejjin, fi żmien dak il-perjodu li l-Gvern jista’, b’ordni, jispeċifika. (4) Il-qafas makroekonomiku li hu l-bażi tal-Istqarrija ta’ Politika Fiskali ta’ Terminu Medju, għandu jkollu informazzjoni dwar is-sitwazzjoni makroekonomika u t-tbassir: (a) tas-sena kurrenti baġitarja u mill-inqas it-tliet snin finanzjarji li jkunu ġejjin u l-outturns attwali taż-żewġ baġits preċedenti; (b) tal-prodott domestiku gross u l-komponenti tiegħu; (ċ) tal-prezzijiet għall-konsumatur u d-deflatur tal-prodott domestiku gross; (d) tax-xogħol u l-qgħad; (e) il-qagħda tal-kont kurrenti fil-bilanċ tal-pagamenti; (f) tal-metodoloġija, is-suppożizzjonijiet u l-parametri relevanti li jiffurmaw il-bażi tat-tbassir; (g) stqarrija dwar il-konsistenza u d-differenzi mit-tbassir tal-Kummissjoni Ewropea, u, jekk xieraq, dawk ta’ organi indipendenti oħra, inkluż paragun tas-suppożizzjonijiet ekonomiċi prinċipali; (h) evalwazzjoni tat-tbassir makroekonomiku wara mill-anqas erba’ snin, li tidentifika b’mod ċar l-iżbalji fit-tbassir u l-preġudizzji. L-evalwazzjoni għandha tkun pubblika. (5) Il-qafas fiskali li huwa l-bażi tal-Istqarrija ta’ Politika Fiskali ta’ Terminu Medju għandu jkollu rizultati attwali taż-żewġ baġits preċedenti, riżultati tal-estimi tal-baġit kurrenti, il-limitu ta’ nfiq għall-baġit li ġej u s-sentejn ta’ wara jhkondizzjonati skont it-tbassir tad-dħul u konsistenti mar-regoli fiskali u li jkopru: (a) il-bilanċ totali tal-baġit tal-gvern ġenerali bħala perċentwali tal-Prodott Domestiku Gross (PDG); (b) it-total tal-infiq kurrenti tal-gvern ġenerali bħala perċentwali tal-Prodott Domestiku Gross (PDG); (ċ) it-total tal-infiq kapitali tal-gvern ġenerali bħala perċentwali tal-Prodott Domestiku Gross (PDG); (d) l-ispejjeż fuq il-persunal għall-baġit tal-gvern ġenerali bħala perċentwali tal-Prodott Domestiku Gross (PDG); (e) il-limitu fuq il-ħruġ ta’ garanziji mill-Gvern permezz tal-Ministeru għall-Finanzi; (f) il-bilanċ primarju tal-baġit tal-gvern ġenerali. (6) Il-qafas fiskali fl-Istqarrija ta’ Politika Fiskali ta’ Terminu Medju għandu jkun fih: (a) tbassir aġġornat tal-baġit kurrenti u tat-tliet snin ta’ wara u riżultati attwali taż-żewġ baġits preċedenti tal-baġit tal-gvern ġenerali u baġits oħra speċifikati fil-baġit tal-gvern għal: (i) il-livell tad-dħul baġitarju klassifikat skont il-kategoriji ewlenin tad-dħul; (ii) il-livell ta’ spejjeż baġitarji kklassifikati skont klassifiċi ekonomiċi u funzjonali; (iii) bilanċ bejn l-infiq totali operattiv u d-dħul totali operattiv; (iv) riżerva ta’ kontinġenza; (v) l-infiq kapitali; (vi) il-livell tad-dejn ġenerali tal-gvern; (vii) kwalunkwe informazzjoni oħra li l-Ministru għall-Finanzi jista’ jqis bħala materjali għall-istrateġija fiskali ta’ terminu medju; (viii) suppożizzjonijiet prinċipali li fuqhom in-numri ta’ hawn fuq huma bbażati; u (ix) analiżi ta’ sensittività meta jitqies it-tibdil possibbli fil-kundizzjonijiet makroekonomiċi. L-analiżi ta’ sensittività għandha tkun gwidata mill-prestazzjoni tat-tbassir preċedenti u għandha tqis ix-xenarji ta’ riskju relevanti; (b) spjegazzjoni tal-politika fiskali fir-rigward tal-prinċipji tar-responsabbiltà fiskali u r-regoli fiskali, u kwalunkwe miżura temporanja li għandha tiġi implimentata sabiex ikun hemm konformità; (ċ) analiżi u spjegazzjoni tal-politika fiskali ta’ terminu medju li għandha impatt fuq il-finanzi tal-gvern ġenerali maqsuma fi: (i) il-politika dwar id-dħul, inkluż tibdil ippjanat f’taxxi u politika li jaffettwaw qligħ ieħor; (ii) il-politika dwar id-dejn u d-defiċit, inkluż analiżi tas-sostenibbiltà tad-dejn; u (iii) il-politika ta’ nfiq, inkluż prijoritajiet fl-infiq, intenzjonijiet ta’ nfiq aggregat, inkluż għall-baġit tal-gvern ġenerali u baġit oħra; u l-limitu ta’ nfiq umiri oħra u limiti impliċiti minn jew meħtieġa mir-regoli fiskali; (d) deskrizzjoni ta’ kif il-miri fiskali ta’ terminu medju huma konformi mal-aġġustamenti meħtieġa lejn l-objettivi baġitarji ta’ terminu medju konformi mad-dispożizzjonijiet ta’ dan l-Att; (e) stqarrija tar-riskju fiskali, inkluż kwalunkwe impennu responsabbiltajiet kontinġenti mhux inklużi fit-tbassir fiskali; u ċ-ċirkostanzi l-oħra kollha li jista’ jkollhom effett materjali fuq it-tbassir fiskali u ekonomiku u li għadhom ma ġewx inkorporati fit-tbassir fiskali, kif ukoll informazzjoni dwar it-telf u l-ħlas pendenti tal-intrapriżi governattivi; (f) analiżi tal-konsistenza tal-istrateġija fiskali ta’ terminu medju aġġornata mal-istrateġija ta’ terminu medju preċedenti, li tipprovdi spjegazzjoni tat-tibdil sinifikattiv; (g) projezzjonijiet ta’ kull infiq u dħul maġġuri tal-gvern ġenerali b’aktar speċifikazzjonijiet fuq il-gvern ċentrali u l-livell ta’ sigurtà soċjali, għas-sena baġitarja u tliet snin ta’ wara bbażat fuq policies mhux mibdula. (7) L-Istrateġija ta’ Politika Fiskali ta’ terminu medju għandha tistabbilixxi livell aggregat tal-pjanijiet ta’ nfiq tal-Gvern għas-sena baġitarja li tkun ġejja, it-tliet snin sussegwenti, estimi ta r-riżultati attwali tas-sena kurrenti u riżultati attwali tas-sentejn preċedenti, li jkun fihom: (a) l-infiq prijoritarju u r-raġunijiet tiegħu, inkluż spjegazzjoni ta’ kif il-Gvern mistenni jtejjeb il-politika, l-effiċjenza, l-effettività u l-ekwità fit-twassil tas-servizz, il-kwalità tal-attivitajiet regolatorji, u l-inizjattivi tiegħu għat-tnaqqis tal-ostakoli għan-negozju u l-inkoraġġiment għat-tkabbir tas-settur privat f’diversi setturi; (b) programm ta’ investiment pubbliku, inkluż il-prijoritajiet tal-Gvern u l-ġustifikazzjonijiet għalihom. (8) L-Istrateġija ta’ Politika Fiskali ta’ terminu medju għandu jkun fiha stqarrija tar-responsabbiltà ffirmata mill-Prim Ministru u l-Ministru għall-Finanzi li jaffermaw l-affidibbilità u l-kompletezza tal-informazzjoni fl-istrateġija fiskali ta’ terminu medju u l-konformità mal-prinċipji tar-responsabbiltà fiskali. (9) Konformement mar-Regolament tal-2013, il-Pjan Fiskali Nazzjonali ta’ Terminu Medju, li idealment għandu jkun ippubblikat sal-15 ta’ April iżda mhux aktar tard mit-30 ta’ April, għandu jkun ibbażat fuq l-Istqarrija tal-Politika Fiskali ta’ Terminu Medju u fuq l-Istrateġija tal-Politika Fiskali aġġornati bit-tbassir uffiċjali l-aktar reċenti kif ikun xieraq. Abbozz tal-Baġit Annwali 16. Abbozz tal-baġit annwali. (1) Il-Ministru għall-Finanzi għandu jipprepara Pjan ta’ Abbozz Baġitarju għas-sena li tkun ġejja skont il-projezzjoni tal-Pjan Fiskali ta’ Terminu Medju kif aġġornat bil-projezzjonijiet makroekonomiċi l-aktar aġġornati. (2) Il-pjan ta’ abbozz baġitarju għandu jkun fih l-informazzjoni li ġejja għas-sena li jmiss: (a) il-mira tal-bilanċ tal-baġit tal-gvern ġenerali bħala perċentwali tal-Prodott Domestiku Gross (PDG), maqsum skont is-subsetturi tal-Gvern ġenerali; (b) il-projezzjonijiet abażi tal-politika mhux mibdula tal-infiq u d-dħul bħala perċentwali tal-Prodott Domestiku Gross (PDG) għall-gvern ġenerali u l-komponenti ewlenin, inkluż il-formazzjoni grossa tal-kapital fiss; (ċ) il-mira tal-infiq u d-dħul bħala perċentwali tal-Prodott Domestiku Gross (PDG) tal-gvern ġenerali u l-komponenti ewlenin, waqt li jitqiesu l-kondizzjonijiet u l-kriterji li jistabilixxu t-triq għat-tkabbir tal-infiq nett tal-gvern tal-miżuri tad-dħul diskrezzjonali skont l-Artikolu 5(1) tar-Regolament tal-1997 dwar is-[żaħ Sor veljanza u l-Koordinazzjoni [żaħ; (d) l-informazzjoni relevanti tal-infiq skont il-funzjoni tal-gvern ġenerali, inkluż l-edukazzjoni, is-saħħa u x-xogħol, u fejn possibbli, indikazzjonijiet fuq l-impatt distributorju mistenni mill-miżuri ta’ nfiq u d-dħul ewlenin; (e) deskrizzjoni u kwantifikazzjoni tal-miżuri ta’ nfiq u d-dħul li għandhom jidħlu fl-abbozz tal-baġit għas-sena li jkun imiss fil-livell ta’ kull subsettur sabiex inaqqsu d-distakk bejn il-miri msemmija fil-paragrafu (ċ) u l-projezzjonijiet fil-politika mhux mibdula prevista skont il-paragrafu (bdeskrizzjoni u kwantifikazzjoni tal-miżuri ta’ nfiq u d-dħul li għandhom jidħlu fl-abbozz tal-baġit għas-sena li jkun imiss fil-livell ta’ kull subsettur sabiex inaqqsu d-distakk bejn il-miri msemmija fil-paragrafu (ċ); (f) is-suppożizzjonijiet prinċipali tat-tbassir indipendenti makroekonomiku u l-iżviluppi ekonomiċi importanti li huma relevanti għall-ksib tal-miri baġitarji; (g) anness li fih il-metodoloġija, il-mudelli ekonomiċi u s-suppożizzjonijiet, u kwalunkwe parametru ieħor li jagħmel enfasi fuq it-tbassir baġitarju u l-impatt stmat tal-miżuri aggregati tal-baġit fuq it-tkabbir ekonomiku; (h) indikazzjoni ta’ kif ir-riformi u l-miżuri fil-pjan ta’ abbozz baġitarju, inkluż partikolarment investiment pubbliku, jindirizzaw ir-rakkomandazzjonijiet kurrenti lill-Istati Membri kkonċernati skont l-Artikoli 121 u 148 tat-Trattat dwar il-Funzjonament tal-Unjoni Ewropea, u li huma strumentali għall-kisba tal-miri stabbiliti fl-istrateġija tal-Unjoni għat-tkabbir u x-xogħol. (3) Il-Pjan ta’ Abbozz Baġitarju għandu jkun sottomess għall-approvazzjoni tal-Kunsill Fiskali u għandu wara dan ikun pubbliku. (4) Il-Ministru għall-Finanzi għandu wkoll jagħmel Rapport li jkun fih: (a) tweġiba dettaljata skont l-artikolu 14(5) li jenfasizza n-nuqqas ta’ qbil mal-pjan tan-negozju u finanzjarju propost; (b) il-lista tal-allokazzjoni baġitarja kkontestata, l-impatt fiskali ta’ kull allokazzjoni baġitarja kkontestata, u proposta mill-Ministeru għall-Finanzi biex jirrifjuta t-talba jew jaċċetta bla ħsara għal allokazzjoni ta’ finanzjament ulterjuri jew permezz ta’ miżuri ta’ dħul dettaljat jew permezz tat-tnaqqis fl-infiq ximkien ieħor tal-baġit. (5) Il-Pjan ta’ Abbozz Baġitarju u r-Rapport imsemmi fis-subartikolu (4) għandu jkun sottomess mill-Ministru għall-Finanzi lill-Kabinett. Id-deliberazzjonijiet għandhom isiru bil-konsiderazzjoni tad-dispożizzjonijiet ta’ dan l-Att u għandhom jikkostitwixxu l-bażi tal-preżentazzjoni tal-Baġit. Baġit Annwali 17. Baġit Annwali. (1) Il-Gvern għandu jippreżenta baġit annwali lill-Kamra tad-Deputati konsistenti mal-prinċipji tar-responsabbiltà fiskali, ir-regoli fiskali, l-istrateġija fiskali u kwalunkwe ħtieġa oħra f’dan l-Att. Il-Prim Ministru u l-Ministru għall-Finanzi għandhom jiffirmaw stqarrija li fiha jaffermaw dik il-konsistenza li għandha tiġi preżentata lill-Kamra tad-Deputati mal-Baġit Annwali. (2) Il-Baġit għandu jirbaħ fuq kwalunkwe pjan ta’ negozju jew abbozz ta’ pjan ta’ negozju. (3) M’għandux ikun permess l-assenjament ta’ livell speċifiku ta’ fondi lil Ministeru jew settur, sakemm ma jkunx hemm approprjazzjoni permanenti mill-Kamra tad-Deputati. Allokazzjonijiet tal-fondi tal-baġit lil Ministeru jew settur jistgħu jsiru biss permezz tal-proċess annwali tal-baġit. (4) Il-Ministeru għall-Finanzi għandu jkollu s-setgħa li jitlob emendi tal-proposti baġitarji jew jiċħad it-talbiet kollha għall-allokazzjonijiet baġitarji li ma jkunux konformi mal-Istrateġija Fiskali tal-Gvern u kwalunkwe istruzzjoni li tista’, minn żmien għal żmien, tinħareġ mill-Ministeru għall-Finanzi. Jekk xi awtorità responsabbli mill-infiq tonqos milli temenda l-proposti tal-baġit tagħha f’konformità mal-istruzzjonijiet maħruġa, il-Ministeru għall-Finanzi għandu jkollu s-setgħali unilateralament jemenda l-proposta tal-baġit għall-inklużjoni fil-baġit annwali. (5) Jekk il-Gvern jikkunsidra li jeżistu ċirkostanzi eċċezzjonali kif imfisser f’dan l-Attu, bis-saħħa ta’ dawn iċ-ċirkostanzi eċċezzjonali, ma jistax ikun konformi mal-ħtiġiet tas-subartikolu (4), il-Prim Ministru u l-Ministru għall-Finanzi għandhom jippreparaw u jipprovdu stqarrija li tagħti spjegazzjoni għal dawn id-devjazzjonijiet. Din l-istqarrija għandha tiġi ppreżentata lill-Kamra tad-Deputati mal-Baġit Annwali u għandha tinkludi proposti u l-perjodu li matulu l-Gvern ikun konformi mal-prinċipji tar-responsabbiltà fiskali, ir-regoli fiskali, l-istrateġija fiskali u l-ħtiġiet l-oħra ta’ dan l-Att, ladarba ċ-ċirkostanzi eċċezzjonali jintemmu. (6) Il-Kunsill Fiskali għandu jagħti opinjoni dwar l-istqarrija speċifikata fis-subartikolu (5). (7) L-Att Annwali tal-Baġit għandu jkun konsistenti mal-istrateġija fiskali u mad-dispożizzjonijiet ta’ dan l-Att u għandu jippreżenta: (a) il-miri fiskali għas-sena li jkun imissu s-sentejn ta’ wara, f’termini nominali u espressi bħala sehem tal-Prodott Domestiku Gross (PDG), għall-bilanċ tal-baġit tal-gvern ġenerali, il-bilanċ primarju tal-baġit tal-gvern ġenerali, id-dħul u l-infiq totali u l-infiq primarju tal-baġit tal-gvern ġenerali; (b) il-livell tad-dejn pubbliku; (ċ) informazzjoni dwar kif ġew stabbilit il-miri, inkluża l-preżentazzjoni tal-metodoloġija użata għall-kalkolu u paragun mal-eżekuzzjoni tagħhom fl-aħħar sentejn; (d) preżentazzjoni tal-impatt finanzjarju ta’ kull tibdil leġiżlattiv u kull miżura kumpensatorja li ser tittieħed. Infiq skont il-Baġit 18. Infiq skont il-Baġit. Il-proponenti ta’ proġett, politika u programmi u miżuri li jinvolvu żieda jew infiq pubbliku ġdid għandhom jipprovdu lill-Ministeru għall-Finanzi: (a) deskrizzjoni dettaljata tal-proġett jew programm propost u l-objettivi tiegħu u r-riżultat u l-impatt probabbli; (b) dikjarazzjoni finanzjarja dettaljata, inkluża kwalunkwe suppożizzjoni u kwalunkwe metodoloġija ta’ kalkolu dettaljata, li tidentifika l-ispejjeż kollha ta’ nfiq kapitali u kurrenti għall-implimentazzjoni tal-politika jew programm tal-proġett; (ċ) deskrizzjoni ta’ kif l-inizjattivi jew il-miżuri proposti huma konformi mal-objettivi u l-prijoritajiet strateġiċi tal-Istrateġija Fiskali ta’ Terminu Medju tal-Gvern u mal-baġit annwali u l-limiti ta’ nfiq speċifikati fl-Istrateġija Fiskali ta’ Terminu Medju kif aġġornati bit-tbassir uffiċjali l-aktar reċenti. 19. Reviżjoni u evalwazzjoni tal-proposti. Il-Ministeru għall-Finanzi għandu jgħarbel u jevalwa kull tali proposta u jiddetermina dwar l-inklużjoni tagħhom fil-baġit annwali tal-Gvern jew xort’oħra. 20. Persuni responsabbli għar-reklutaġġ fis-servizz pubbliku, eċċ. Il-persuni kollha responsabbli għar-reklutaġġ fis-settur pubbliku, il-politika ta’ ħlas u ftehim dwar pagi għandhom jiżguraw li dan ir-reklutaġġ, politika u ftehim huma konformi mal-objettivi tar-responsabbiltà fiskali, ir-regoli fiskali u l-objettivi u l-limiti stabbiliti skont l-istrateġija fiskali u baġitarja. 21. Il-persuni kollha responsabbli għall-benefiċċji soċjali u l-benefiċċji tal-pensjoni mħallsa minn fondi pubbliċi għandhom jiżguraw li kull benefiċċju soċjali jew benefiċċju tal-pensjoni ġodda jew miżjuda huma konsistenti mal-objettivi tar-responsabbiltà fiskali, ir-regoli fiskali u l-objettivi u l-limiti stabbiliti skont l-istrateġija fiskali u baġitarja. 22. In fiq ġdid jew addizzjonali. Matul is-sena tal-baġit ma jistax isir jew jiġi kommessin fiq ġdid jew miżjud f’eċċess tal-allokazzjoni baġitarja relevanti, ħlief bl-approvazzjoni espressa tal-Ministru għall-Finanzi. 23. Konsistenza mar-regoli fiskali. Fl-eżerċizzju ta’ dawn is-setgħat il-Ministeru għall-Finanzi għandu f’kull ħin jiżgura konsistenza mar-regoli fiskali u l-limiti ta’ nfiq billi jitlob mingħand l-entità responsabbli u f’din l-ordni: (a) virements bejn voti fl-istess dipartiment; (b) allokazzjoni mill-ġdid tal-infiq fl-istess Ministeru. 24. Fin-nuqqas tal-identifikazzjoni tal-virements jew l-allokazzjoni mill-ġdid tar-riżorsi kif imfisser fl-artikolu 23, il-Ministeru għall-Finanzi għandu jkollu s-setgħa li jiċħad l-approvazzjoni għal infiq ġdid jew addizzjonali, ħlief jekk, u f’din l-ordni: (a) wara n-notifika kif suppost, il-Ministeru għall-Finanzija pproprjariżorsi mhux minfuqa minn ministeri oħra, dipartimenti jew entitajiet fis-settur pubbliku li ma jaqbżux it-3 fil-mija tal-allokazzjoni baġitarja għal dak il-ministeru, dipartiment jew entità tas-settur pubbliku; (b) il-ġbid ta’ self mir-Riżerva ta’ Kontinġenza stabbilit bis-saħħa ta’ dan l-Att huwa espressament approvat mill-Prim Ministru wara proposta mingħand il-Ministru għall-Finanzi. 25. In fiq ġdid jew addizzjonali mhux awtorizzat. Kwalunkwe nfiq ġdid jew addizzjonali mhux awtorizzat għandu jkun ir-responsabbiltà unika ta’ dik il-persuna li tkun tat l-awtorizzazzjoni u l-persuna li tokkupa l-ogħla pożizzjoni eżekuttiva fid-Dipartimenti, awtoritajiet, aġenziji, u entitajiet li jaqgħu taħt dan l-Att u għandu jwassal għal azzjoni dixxiplinarja. 26. Ftehim kollettivi u negozjati oħra dwar ħlasijiet. Il-persuni kollha li jinnegozjaw ftehim kollettiv fis-settur pubbliku u negozjati oħra dwar ħlasijiet għandhom jiżguraw li kull proposta magħmula matul dawn in-negozjati huma konsistenti mal-objettiv tar-responsabbiltà fiskali, ir-regoli fiskali u l-objettivi u l-limitu stabbilit skont l-istrateġija fiskali u baġitarja. L-ebda ftehim kollettivu negozjati dwar ħlasijiet ma għandhom ikunu konklużi sa meta ma jkunux għadhom ġew evalwati l-implikazzjonijiet fiskali mill-Ministeru għall-Finanzi b’mod xieraq u mingħajr l-approvazzjoni tal-Ministru għall-Finanzi. F’każ li ftehim kollettiv ma jkollux l-approvazzjoni minn qabel tal-Ministeru għall-Finanzi, dan il-ftehim għandu jitqies bla effett. 27. F’każijiet eċċezzjonali u ġustifikati, il-Ministeru għall-Finanzi jista’ japprova żieda fl-allokazzjoni tal-infiq għall-persunal, iżda l-istituzzjoni li titlob din iż-żieda għandha tipprovdi prova tal-konformità mal-artikolu 18 u mal-baġit annwali approvat għal dik l-istituzzjoni 28. Miri tad-dħul unfiq. Ministeri, Dipartimenti, Awtoritajiet fis-Settur Pubbliku, Entitajiet u Aġenziji u Kunsilli Lokali għandhom jieħdu l-miżuri kollha neċessarji biex jilħqu l-miri tagħhom tad-dħul u nfiqu għandhom jimxu mal-istruzzjonijiet li jistgħu, minn żmien għal żmien, jinħarġu mill-Ministru għall-Finanzi. Dħul skont il-Baġit 29. Dħul skont il-Baġit. Il-Ministeru għall-Finanzi għandu- (a) fil-preżentazzjoni tiegħu tal-baġit annwali, jelabora u jippubblika programm annwali dettaljat tal-ġbir tad-dħul li għandu jinkludi: (i) miritrimestrali għal ġbir tad-dħul fir-rigward ta’ kull sors ta’ dħul; (ii) miritrimestrali għal ġbir ta’ dħul b’lura; (iii) miżuri ppjanati kontra l-evażjoni tat-taxxa u l-frodi tat-taxxa; (b) jippubblika t-tbassir annwali tal-ġbir tad-dħul mingħand kull istituzzjoni ffinanzjata minnha nfisha inkluż, fejn applikabbli, tbassir għall-irkupru ta’ dħul b’lura. 30. Tnaqqis fid-dħul baġitarju. Proposti għal kwalunkwe miżura jew leġiżlazzjoni li jwasslu għal tnaqqis tad-dħul baġitarju għandhom: (a) ikunu approvati mill-Ministru għall-Finanzi li, min-naħa tiegħu, għandu jieħu konsiderazzjoni tal-impatt ta’ dik il-miżura jew proposta leġiżlattiva fit-tbassir tad-dħul baġitarju, il-miri annwali tal-baġit u l-miri ta’ terminu medju; (b) ikunu akkumpanjati, fejn huwa raġonevolment possibbli jew prattikabbli, minn proposti ta’ miżuri jew għall-ispejjeż u/jew għad-dħul biex jikkompensaw għall-istima tal-impatt finanzjarju ta’ dawk il-proposti. Riżerva għall-Kontinġenza 31. Għandha tiġi stabbilita riżerva ta’ kontinġenza mill-Ministeru għall-Finanzi sabiex jiżgura li l-eventwalitajiet ta’ nfiq jew dħul mhux prevvist ma jipperkolawx il-konformità mar-regoli fiskali. 32. Riżerva ta’ kontinġenza għandha tiġi stabbilita bħala vot ta’ nefqa. Sakemm il-baġit ma jkunx bilanċjat, ir-riżerva ta’ kontinġenza għandha tkun stabbilita bħal a vot ta’ nefqa li jkuna pproprijat fl-eventwalità ta’ ċirkostanzi temporanji u mhux prevedibbli. 33. Għandhom isiru dispożizzjonijiet finanzjarji speċifiċi għar-riżerva ta’ kontinġenza malli l-pożizzjoni tal-baġit tal-gvern ġenerali tkun f’bilanċ favorevoli. Il-fondi assenjati għar-riżerva ta’ kontinġenza jistgħu jkunu investiti f’assi likwidi ta’ kwalità għolja ta’ terminu qasir. 34. Ammont tar-riżerva ta’ kontinġenza. Ir-Riżerva ta’ Kontinġenza għandha tammonta għal bejn 0.1 fil-mija u 0.5 fil-mija tal-Prodott Domestiku Gross (PDG) fi kwalunkwe sena waħda partikolari. 35. Akku mulu gradwali tar-riżerva ta’ kontinġenza. Ir-riżerva ta’ kontinġenza għandha takkumula gradwalment fuq ħames snin li jibdew mill-ewwel sena wara d-dħul fis-seħħ ta’ dan l-Att. 36. Ġbid ta’ self mir-riżerva ta’ kontinġenza. Il-ġbid ta’ self mir-riżerva ta’ kontinġenza għandu jsir biss f’ċirkostanzi urġenti, temporanji u mhux previsti wara proposta mingħand il-Ministeru għall-Finanzi u bl-approvazzjoni tal-Prim Ministru. 37. Rifużjoni tar-riżerva ta’ kontinġenza. Kwalunkwe ġbid mir-riżerva ta’ kontingenza għandu jingħamel tajjeb għalih gradwalment fuq perjodu ta’ tliet snin sakemm jiġi stabbilit mill-ġdid il-limitu kif imfisser fl-artikolu 34. 38. Approvazzjoni mill-Kamra tad-Deputati. Kwalunkwe ġbid mir-riżerva ta’ kontinġenza għandu jkun preżentat lill-Kamra tad-Deputati għall-approvazzjoni finali. Monitoraġġ fuq l-Eżekuzzjoni tal-Baġit matul is-Sena 39. (1) Matul l-eżekuzzjoni tal-baġit, il-Ministeru għall-Finanzi għandu jwettaq monitoraġġ u regolarment jivvaluta l-implimentazzjoni tal-baġit approvat. (2) Fl-eżerċizzju tal-funzjonijiet ta’ monitoraġġ u valutazzjoni, il-Ministeru għall-Finanzi għandu, minn żmien għal żmien, ikollu d-dritt li: (a) joħroġ kwalunkwe istruzzjoni jew direttiva lill-Ministeri, Dipartimenti, Awtoritajiet tas-Settur Pubbliku, Entitajiet u Aġenziji u Kunsilli Lokali, kif jista’ jitqies neċessarju għat-tkomplija tal-miri u l-objettivi tal-istrateġija fiskali tal-Gvern; (b) jitlob mill-Ministeri, Dipartimenti, Awtoritajiet tas-Settur Pubbliku, Entitajiet u Aġenziji u Kunsilli Lokali, kif iqis xieraq, kwalunkwe informazzjoni kif jista’ jiġi preskritt. (3) Ministeri, Dipartimenti, Awtoritajiet tas-Settur Pubbliku, Entitajiet u Aġenziji u Kunsilli Lokali għandhom josservaw kull istruzzjoni jew direttivi li jistgħu jinħarġu mill-Ministeru għall-Finanzi u għandhom jagħtu aċċess sħiħ u jipprovdu l-informazzjoni kollha meħtieġa fil-format u fil-perjodu ta’ ħin kif jista’ jiġi preskritt, minn żmien għal żmien, mill-Ministeru għall-Finanzi. (4) Ministeri, Dipartimenti, Awtoritajiet tas-Settur Pubbliku, Entitajiet u Aġenziji u Kunsilli Lokali għandu jkollhom responsabbiltà distintabiex jiżguraw qafas istituzzjonali affidabbli, trasparenti u funzjonali, li jiżgura l-intergrità tas-sistemi tar-rapurtaġġ fiskali. Għal din ir-raġuni dawn għandhom: (a) iżommu kotba tal-kontijiet xierqa li jipprovdu stampa ġusta u ċara tad-dħul u d-debituri, infiq u l-kredituri, l-impenji ta’ nfiq u responsabbiltajiet kontinġenti oħra; (b) jimxu skont politika, prinċipji, proċeduri u metodoloġija ta’ kontabilità preskritta mill-Gvern, kif jista’ jiġi approvat jew preskritt, minn żmien għal żmien, mill-Ministeru għall-Finanzi; (ċ) jiżguraw il-komprensività, l-integrità, l-affidabilità u l-puntwalità fir-rappurtaġġ tad-data finanzjarja u kwalunkwe informazzjoni oħra lill-Ministeru għall-Finanzi, it-Teżor u l-Uffiċċju Nazzjonali tal-Istatistika. (5) Kapijiet ta’ Ministeri, Dipartimenti, Awtoritajiet u entitajiet oħra għandhom jiżguraw l-osservanza u konformità sħiħa mal-ħtiġiet statutorji u rapporti oħra kif stabbilit f’dan l-Att jew kif jista’, minn żmien għal żmien, ikun preskritt, mill-Ministeru għall-Finanzi, it-Teżor u/jew l-Uffiċċju Nazzjonali tal-Istatistika. Kwalunkwe nuqqas fil-ħarsien tad-dispożizzjonijiet ta’ dan is-subartikolu u tas-subartikoli) għandu jwassal għal proċeduri dixxiplinari. (6) Rappurtar dwar il-baġit matul is-sena. Wara l-approvazzjoni tal-baġit annwali u matul it-twettiq tiegħu, il-Ministeru għall-Finanzi għandu kull xahar jippubblika skedi ta’ dħul u qligħ, maqsumin skont is-sors ta’ dħul u l-funzjoni ekonomika. (7) F’Lulju ta’ kull sena, il-Ministru għall-Finanzi għandu jikkompila u jqiegħed fuq il-mejda tal-Kamra tad-Deputati rapport ta’ nofs is-sena dwar is-sitwazzjoni ekonomika u baġitarja. (8) Ir-rapport ta’ nofs is-sena stipulat fis-subartikolu (7) għandu, mingħajr ma jkun limitat għal, ikun fih dan li ġej: (a) reviżjoni tas-sitwazzjoni makroekonomika li tkun tinkludi l-aħħar bidliet u xejriet sinifikanti minn wara li l-baġit annwali jkun ġie finalizzat; (b) evalwazzjoni tal-impatt tal-miri fiskali ta’ kull bidla fis-sitwazzjoni makroekonomika; (ċ) preżentazzjoni tal-miżuri korrettivi neċessarji li qegħdin jittieħdu u/jew li għandhom jittieħdu biex jindirizzaw dawk l-impatti; (d) spjegazzjoni ta’ kif l-implimentazzjoni tal-baġit hija konsistenti mal-impenji Ewropej tal-Gvern, b’mod partikolari mat-termini tal-Patt ta’ Stabbilità u t-Tkabbir; (e) data fuq id-dħul ġenerali tal-baġit, dettaljat għal kull kategorija ta’ qligħ, waqt li jindika t-tbassir inizjali, id-dħul miġbur fl-ewwel sitt xhur utbassir aġġornat tas-sena kollha; (f) data fuq l-infiq tal-baġit ġenerali, klassifikazzjoni dettaljata ekonomika u funzjonali ta’ kull baġit kostitwenti tal-baġit tal-gvern ġenerali, li jindika l-infiq approvat, l-ispejjeż imġarrba fl-ewwel sitt xhur utbassir aġġornat tas-sena sħiħa; (g) data dwar il-bilanċ baġitarju tal-baġit tal-gvern ġenerali (totali u primarju), li jindika l-programm approvat, fl-ewwel sitt xhurutbassir aġġornat għas-sena kollha; (h) data dwar l-assorbiment tal-fondi Ewropej, li jindika l-programm approvat, ir-riżultati milħuqa fl-ewwel sitt xhur utbassir aġġornat tas-sena kollha; (i) data dwar il-kreditu ri pendenti għall-ewwel sitt xhur tas-sena; (j) data tad-dejn governattiv u l-finanzjament tad-defiċit tal-baġit; (k) spjegazzjonijiet ta’ kwalunkwe nuqqas ta’ ġbir tad-dħul u d-dħul pendenti mbassar, li jindikaw il-miżuri meħuda u kull miżura ppjanata sabiex jittejjeb dan il-ġbir. (9) L-informazzjoni li tinsab fir-rapport ta’ nofs is-sena msemmi fis-subartikolu (7) dwar is-sitwazzjoni ekonomika u fiskali għandha, sa fejn hu possibbli, tqis kull deċiżjoni tal-Gvern u żviluppi oħra, li jistgħu jkollhom effett fuq il-prospetti fiskali u ekonomiċi għas-sena. (10) Id-data u l-informazzjoni li tinsab fir-rapport ta’ nofs is-sena fuq is-sitwazzjoni ekonomika u l-baġit għandha tkun preżentata f’format ta’ tabel li paragunabbli ma’ dawk tal-baġit annwali u l-Istrateġija Fiskali ta’ Terminu Medju. Reviżjonijiet 40. (1) Bla ħsara għad-dispożizzjonijiet ta’ dan l-Att, l-istrateġija fiskali tista’ tiġi riveduta jekk: (a) hemm bidla fil-kopertura tal-baġit tal-gvern ġenerali, waqt li jingħataw ir-raġunijiet, id-data u informazzjoni oħra li huma paragunabbli għall-kopertura l-ġdida tal-baġit tal-gvern ġenerali; (b) ikun hemm xejra għall-agħar sinifikanti tal-indikaturi makroekonomiċi li jkun ġew użati għall-preparazzjoni tal-istrateġija fiskali; (ċ) Gvern ġdid jidhirlu xieraq li jibdel l-Istrateġija Fiskali ta’ Terminu Medju sabiex jirrifletti l-prijoritajiet politiċi ġodda. F’dan il-każ, il-gvern ġdid għandu jindika d-differenzi mill-istrateġija fiskali ta’ terminu medju preċedenti. (2) Il-Ministru għall-Finanzi għandu jissottometti kull reviżjoni tal-istrateġija fiskali lill-Kamra tad-Deputati għal konsiderazzjoni tagħha kif imiss. (3) Ir-reviżjoni tal-istrateġija fiskali, il-baġit annwali, jew kwalunkwe dokument baġitarju ieħor, għandhom ikunu suġġetti għar-reviżjoni u l-opinjoni tal-Kunsill Fiskali. (4) Il-verżjoni riveduta tal-istrateġija fiskali għandu jkollha sezzjoni li tispeċifika u tispjega d-differenzi mill-verżjoni preċedentement impoġġija fuq il-Mejda tal-Kamra tad-Deputati. Rapport Annwali tal-Gvern 41. Rapport Annwali tal-Gvern. (1) Il-Ministru għall-Finanzi għandu jipprepara u jagħmel pubbliku qabel jew fit-tmiem tax-xahar ta’ Ġunju ta’ kull sena, rapport annwali tas-sena fiskali preċedenti. (2) L-għan ta’ dan ir-rapport annwali huwa sabiex: (a) jipprovdi informazzjoni dwar it-twettiq tal-baġit preċedenti u jagħmel paraguni bejn ir-riżultati tiegħu u l-objettivi strateġiċi u l-prijoritajiet tal-istrateġija fiskali u l-miri fiskali kif imħabbar fl-baġit annwali preċedenti; (b) janalizzaki f il-Gvern irrispet ta l-prinċipji u r-regoli stipulati f’dan l-Att u biex jispjega kwalunkwe devjazzjoni minnhom; (ċ) jevalwa jekk il-politika fiskali u baġitarja fis-sena baġitarja sħiħa u r-riżultati tagħha kinux konformi mal-istrateġija fiskali stipulata fl-objettiv ta’ terminu medju; (d) jispjega kull devjazzjoni mill-objettivi ta’ terminu medju tal-Gvern u kif dawn ser jiġu indirizzati; (e) jispjega r-riżultati tal-baġit fil-kuntest tal-impenji Ewropej tal-Gvern, b’mod partikolari t-termini tal-Patt dwar l-Istabbilità u t-Tkabbir. (3) Ir-rapport dwar l-eżekuzzjoni tal-baġit għandu jinkludi d-data dwar l-eżekuzzjoni finali għall-indikaturi provduti fl-istrateġija fiskali, u sezzjoni li turi devjazzjonijiet mill-istrateġija fiskali u mill-baġit annwali inizjali, bil-ġustifikazzjoni għal dawn id-devjazzjonijiet. TAQSIMA V IL-KUNSILL FISKALI Il-Kunsill Fiskali 42. Il-Kunsill Fiskali. Għandu jkun hemm organu li jkun magħruf bħala l-Kunsill Fiskali Konsultattiv (f’dan l-Att imsejjaħ il-"Kunsill Fiskali") li jwettaq l-funzjonijiet mogħtija lilu jew imposti fuq u b’dan l-Att. 43. (1) Il-membri tal-Kunsill Fiskali għandhom jeżerċitaw il-mandat tagħhom skont dan l-Att u m’għandhomx ifittxu jew jirċievu istruzzjonijiet minn awtoritajiet pubbliċi jew minn xi istituzzjoni jew awtorità oħra. (2) Il-kunsill Fiskali għandu jirrevedi u jevalwa l-punt sa fejn l-objettivi tal-politika fiskali u ekonomika proposti mill-Gvern qed jintlaħqu u b’hekk jikkontribwixxu għal aktar trasparenza u ċarezza dwar l-għanijiet u l-effettività tal-politika ekonomika. 44. Korpmorali. Il-Kunsill Fiskali għandu jkun korpmorali li jista’ jħarrek jew jiġi mħarrek. 45. Il-Kunsill Fiskali għandu jkun indipendenti fit-twettiq tal-funzjonijiet tiegħu. 46. Setgħat għat-twettiq tal-funzjonijiet. (1) Il-Kunsill Fiskali għandu jkollu dawk is-setgħat kollha li huma neċessarji jew inċidentali għat-twettiq tal-funzjonijiet tiegħu. (2) Il-Kunsill Fiskali jista’ jitlob informazzjoni, dokumenti jew data li jistgħu jkunu relevanti għall-qadi tad-dmirijiet u r-responsabbiltajiet tiegħu minn kull Ministeru, Dipartiment, Awtorità tas-Settur Pubbliku, Entità u Aġenzija u Kunsill Lokali. (3) Ministeri, Dipartimenti, Awtoritajiet tas-Settur Pubbliku, Entitajiet u Aġenziji u Kunsilli Lokali għandhom jagħmlu disponibbli kwalunkwe informazzjoni, dokument jew data fil-format u l ivell dettaljat u fil-perjodu ta’ ħin kif jista’ jiġi stabbilit mill-Kunsill Fiskali: Iżda jekk din l-informazzjoni, dokumenti jew data jew ma tkunx disponibbli jew ma tistax tingħata kif provdut f’dan l-artikolu, l-organizzazzjoni relevanti għandha tinforma bil-miktub il-Kunsill Fiskali dwar dan filwaqt li tagħti r-raġunijiet għal dan. (4) Jekk xi Ministeru, Dipartiment, Awtorità tas-Settur Pubbliku, Entità u Aġenzija u Kunsill Lokali jonqos milli jipprovdi l-informazzjoni, dokumenti jew data u jonqsu milli jinfurmaw lill-Kunsill Fiskali dwar dan, dan il-Kunsill għandu jinforma lill-Ministru għall-Finanzi dwar dan u jippubblika dan il-fatt. S] ubija tal-Kunsill Fiskali 47. Għadd ta’ membri. Il-Kunsill Fiskali għandu jkun magħmul minn tliet membri. 48. Kunsill Fiska li jkun maħtur mill-Ministru għall-Finanzi. (1) Mingħajr ħsara għad-dispożizzjonijiet tas-subartikolu (2), il-Kunsill Fiskali għandu jkun maħtur mill-Ministru għall-Finanzi. (2) Fil-ħatra tal-membri tal-Kunsill Fiskali, il-Ministru għandu: (a) jagħti każ tax-xewqa l il-membri jkollhom kompetenza u esperjenza f’materji makroekonomiċi domestiċi u internazzjonali u fiskali, u (b) sa fejn hu prattikabbli, jiżgura bilanċ xieraq bejn l-irġiel u n-nisa fis-sħubija tal-Kunsill Fiskali. (3) Jekk ikun hemm vakanza fis-sħubija tal-Kunsill Fiskali, il-Ministru għandu, jekk huwa raġonevolament prattikabbli li jagħmel hekk, jaħtar sostitut qabel it-tmiem tal-perjodu ta’ sitt xhur li jibdew mill-jum li tinħoloq il-vakanza. (4) Il-President tal-Kunsill Fiskali għandu jinħatar mill-Ministru wara konsultazzjoni mal-Opożizzjoni. Terminu tal-Kariga 49. Terminu tal-kariga. (1) Ħlief fejn provdut xort’oħra, it-terminu tal-kariga ta’ membru tal-Kunsill Fiskali għandu jkun ta’ erba’ snin. (2) Persuna ma tistax tkun membru tal-Kunsill Fiskali għal aktar minn żewġ termini ta’ kariga konsekuttivi iżda tkun tista’ xort’oħra tiġi maħtura mill-ġdid. 50. Riżenja jew tneħħija. (1) Membru tal-Kunsill Fiska li jista’ fi kwalunkwe żmien jirriżenja mill-kariga permezz ta’ ittra indirizzata lill-Ministru u r-riżenja għandha tibda sseħħ mid-data speċifikata fl-ittra. (2) Il-Ministru jista’ jneħħi membru tal-Kunsill Fiskali mill-kariga jekk: (a) il-membru sar mhux kapaċi għal raġunijiet ta’ saħħa li jwettaq b’mod effettiv il-funzjonijiet tal-kariga; (b) il-membru jkun ikkommetta aġir mhux xieraq; (ċ) il-membru jkollu kunflitt ta’ interess ta’ tali importanza li, fl-opinjoni tal-Ministru, il-membru għandu jieqaf mill-kariga. (3) Kull membru tal-Kunsill Fiska li ma jistax jitneħħa mill-kariga sakemm ma jkunx hemm riżoluzzjoni li tipprovdi għat-tneħħija u tiddikjara r-raġunijiet għat-tneħħija tkun approvata mill-Kamra tad-Deputati. (4) Persuna għandha tkun skwalifikata milli żżommu għandha tieqaf milli tibqa’ fil-kariga bħala membru tal-Kunsill Fiskali jekk: (a) tiġi dikjarata falluta; (b) tagħmel kompożizzjoni jew arranġament mal-kredituri; (ċ) tiġi misjuba ħatja ta’ reatwara att ta’ akkuża jew misjuba ħatja barra minn Malta ta’ reat li jikkonsisti f’atti jew ommissjonijiet li jikkostitwixxu reat li dwar u jistgħu jittieħdu proċeduri kriminali wara att ta’ akkuża f’Malta; (d) tinstabħatja ta’ reat li jinvolvi frodi jew diżonestà; jew (e) Kap. 386. Kap. 386. i kollha dikjarazzjoni magħmula kontriha skont l-Att [żaħ dwar il-Kumpanniji jew tkun suġġetta jew tkun meqjusa li hi suġġetta għal ordni ta’ skwalifika bis-saħħa ta’ dak l-Att. (5) Fejn il-Ministru jaħtar membru ġdid tal-Kunsill Fiskali minħabba li membru tal-Kunsill Fiska li jkunmiet, irriżenja jew tneħħa mill-kariga jew ikun ġie skwalifikat milli jżomm il-kariga, it-terminu tal-kariga tal-membru l-ġdid għandu jkun il-bqija tal-perjodu tal-kariga tal-membru preċedenti. (6) Mingħajr preġudizzju għal dawk ir-regoli li l-Kunsill Fiska li jista’ jagħmel fir-rigward tal-quorum, il-Kunsill Fiskali jista’ jaġixxi minkejja vakanza waħda jew aktar fis-sħubija tiegħu. Remunerazzjoni u kundizzjonijiet tal-kariga 51. Remunerazzjoni u kundizzjonijiet tal-kariga. Kull Membru tal-Kunsill Fiskali għandu: (a) jżomm il-kariga skont dawk it-termini (barra l-ħlas tar-remunerazzjoni u gratifikazzjonijiet għall-ispejjeż) li l-Ministru għall-Finanzi jista’ jiddetermina; u (b) jkun imħallas mill-Kunsill Fiskali, mir-riżorsi disponibbli tiegħu, dik ir-remunerazzjoni u dawk il-gratifikazzjonijiet għall-ispejjeż li l-Ministru jista’ jiddetermina. Persunal 52. Persunal. (1) Il-Kunsill Fiskali jista’ jaħtar dawk il-persuni, u f’dak l-għadd tagħhom, sabiex ikunu membri tal-persunal tal-Kunsill Fiskali, u skont dawk it-termini, kif jistgħu jkunu determinati mill-Kunsill Fiskali. (2) Membru tal-persunal tal-Kunsill Fiskali għandu jkun imħallas mill-flus disponibbli għall-Kunsill Fiskali. S] ubija fil-Kamra tad-Deputati jew fil-Parlament Ewropew. 53. S] ubija fil-Kamra tad-Deputati jew fil-Parlament Ewropew. (1) Is-subartikolu (2) japplika fejn persuna li hi membru tal-Kunsill Fiskali jew membru tal-persunal tal-Kunsill Fiskali fi kwalunkwe ħin (f’dan is-subartikolu msejjaħ il-"ħin materjali"): (a) issir kandidat tal-elezzjoni jew għall-Kamra tad-Deputati jew tal-Parlament Ewropew; (b) tkun eletta jew co-opted fil-Kamra tad-Deputati jew eletta fil-Parlament Ewropew. (2) Il-persuna msemmija fis-subartikolu (1) għandha: (a) jekk hi membru tal-Kunsill Fiskali, tieqaf milli tkun Membru tal-Kunsill Fiskali, u (b) jekk hi membru tal-persunal tal-Kunsill Fiskali, tkun issekondata mill-impjieg mill-Kunsill Fiskali, u ma tkunx imħallsa minn, jew ma tkunx intitolata tirċievi mingħand, il-Kunsill Fiskali xirinumerazzjoni jew gratifikazzjoni għal spejjeż fir-rigward tal-perjodu li jibda mill-ħin materjali u jispiċċa meta l-persuna tieqaf milli tkun membru jew tal-Kamra tad-Deputati jew tal-Parlament Ewropew; (ċ) persunali jew tkun intitolata skont l-ordnijiet permanenti tal-Kamra tad-Deputati biex tkun membru tal-Kamra jew tkun membru tal-Parlament Ewropew, għandha, sakemm tkun hekk intitolata jew tkun hekk membru, tkun skwalifikata milli ssir membru tal-Kunsill Fiskali jew membru tal-persunal tal-Kunsill Fiskali. (3) Mingħajr preġudizzju għall-ġeneralità tad-dispożizzjonijiet tas-subartikolu (2)(b), dawk id-dispożizzjonijiet għandhom jinqraw bħala li jipprojbixxu fost affarijiet oħra, li l-perjodu msemmi fl-imsemmija dispożizzjonijiet jiġi stmat bħala servizz tal-Kunsill Fiskali għall-finijiet ta’ xi benefiċċju ta’ superanwazzjoni. Projbizzjoni ta’ Kxif ta’ Informazzjoni Kunfidenzjali 54. Informazzjoni kunfidenzjali. (1) Persuna ma għandhiex, mingħajr il-kunsens relevanti jew kif meħtieġ bil-liġi, tikxef informazzjoni kunfidenzjali miksuba minn dik il-persuna fi kwalunkwe kapaċità jew waqt it-twettiq tal-funzjonijiet, bħala: (a) membru tal-Kunsill Fiskali, jew (b) membru tal-persunal tal-Kunsill Fiskali. (2) Persuna li tikser id-dispożizzjonijiet tas-subartikolu (1) tkun ħatja ta’ reatu teħel, meta tinsab ħatja, multa li ma tkunx aktar minn elfeuro (€ 1,000). (3) Xejn fis-subartikolu (1) ma għandu jipprevjeni l-kxif ta’ informazzjoni lill-Kunsill Fiskali jew minn jew f’isem tal-Kunsill Fiskali lill-Ministru. (4) F’dan l-artikolu: " informazzjoni kunfidenzjali " tfisser informazzjoni li hija espressa mill-Kunsill Fiskali jew, fil-każ ta’ informazzjoni mogħtija lill-Kunsill Fiskali mill-Ministru, hija kunfidenzjali jew fir-rigward ta’ informazzjoni partikolari jew fir-rigward ta’ informazzjoni ta’ klassi partikolari jew deskrizzjoni; "kunsens relevanti " tfisser- (a) fil-każ ta’ informazzjoni espressa bħala kunfidenzjali mill-Kunsill Fiskali, il-kunsens bil-miktub tal-Kunsill Fiskali, u (b) fil-każ ta’ informazzjoni espressa bħala kunfidenzjali mill-Ministru, il-kunsens bil-miktub tal-Ministru. Finanzjament 55. Finanzjament. (1) Mingħajr ħsara għad-dispożizzjonijiet tas-subartikolu (2), l-infiq tal-Kunsill Fiskali fit-twettiq tal-funzjonijiet tiegħu għandu jiġi addebitat lil u jiġi mħallas mill-Fond Konsolidat jew il-prodott tat-tkabbir tiegħu. (2) Mingħajr ħsara għad-dispożizzjonijiet tas-subartikolu (3), mhux aktar mis-somma speċifikata fis-subartikolu (4) għandha tiġi hekkaddebitata u mħallsa fi kwalunkwe sena. (3) Jekk id-dispożizzjonijiet tal-artikolu 53(1) jidħlu fis-seħħ f’data li ma tkunx il-bidu tas-sena, l-ammont li għandu jiġi hekk addebitat u mħallas għal dik is-sena jitnaqqas prorata. (4) Is-somma msemmija fis-subartikolu (2) għandha - (a) għas-sena li fiha artikolu 53(1) jidħol fis-seħħ, tkun ta’ mitejn u ħamsin elfeuro (€ 250,000), u (b) għal kull sena sussegwenti, tkun is-sommali (jew bis-saħħa ta’ dan il-paragrafu jew tal-paragrafu (a)) tapplika għas-sena preċedenti kif aġġustata mill-Indiċi tal-Inflazzjoni kif stabbilita u ppublikata mill-Uffiċċju Nazzjonali tal-Istatistika. Kontabilità u Verifika 56. Kontabilità u verifika. (1) Il-Kunsill Fiskali għandu jżomm, f’dik il-forma kif tkun approvata mill-Ministru għall-Finanzi, kontijiet xierqa u tas-soltu tal-irċevuti u l-infiq mill-Kunsill Fiskali u għandu jżomm kontijiet speċjali li l-Ministru għall-Finanzi jista’ minn żmien għal żmien jordna. (2) Kontijiet miżmuma skont dan l-artikolu, verifikati b’mod xieraq, u ffirmati mill-President tal-Kunsill Fiskali, għandhom ikunu sottomessi mill-aktar fis (iżda mhux aktar tard minn tliet xhur wara t-tmiem tal-perjodu ta’ kontabilità li miegħu għandhom x’jaqsmu) lill-Ministru għall-Finanzi. (3) Il-Ministru għall-Finanzi għandu jqiegħed fuq il-mejda tal-Kamra tad-Deputa ti kopja tal-kontijiet ivverifikati tal-Kunsill Fiska li sa mhux aktar tard mill-aħħar ta’ April ta’ kull sena. Dehriet quddiem il-Kumitat tal-Kontijiet Pubbliċi 57. Dehriet quddiem il-Kumitat tal-Kontijiet Pubbliċi. (1) Il-President tal-Kunsill Fiskali għandu, kull meta mitlub bil-miktub mill-President tal-Kumitat tal-Kontijiet Pubbliċi tal-Kamra tad-Deputati, ikun meħtieġ jagħti xhieda quddiem il-Kumitat dwar: (a) ir-regolarità ta’, u jekk ikunuxxierqa, it-transazzjonijiet reġistrati jew meħtieġa li jkunu reġistrati f’xi kont skont l-artikolu 56, (b) l-ekonomija u l-effiċjenza tal-Kunsill Fiskali fl-użu tar-riżorsi tiegħu, u (ċ) is-sistemi, il-proċeduri u l-prattiċi użati mill-Kunsill Fiskali għall-finijiet tal-evalwazzjoni tal-effettività tal-operazzjonijiet tiegħu, u (d) kwalunkwe materja oħra li taffettwa l-Kunsill Fiskali u l-operazzjonijiet tiegħu. (2) Il-President tal-Kunsill Fiskali għandu, kull meta mitlub jagħmel dan, jagħti rendikont tal-qadi tal-funzjonijiet tal-Kunsill Fiskali lill-Kumitat tal-Kontijiet Pubbliċi tal-Kamra tad-Deputati. Rapport Annwali 58. Rapport annwali. (1) Il-Kunsill Fiskali għandu mill-aktar fis wara t-tmiem ta’ kull sena jipprepara rapport tal-attivitajiet tiegħu matul is-sena li magħha għandu x’jaqsam ir-rapport. (2) Il-Kunsill Fiskali għandu jipprovdi kopja ta’ kull rapport ippreparat skont is-subartikolu (1) lill-Ministru għall-Finanzi li għandu jqiegħed kopja fuq il-Mejda tal-Kamra tad-Deputati mill-aktar fis wara li huwa jkunhekk ingħata l-kopja. Siġill tal-Kunsill Fiskali 59. Siġill tal-Kunsill Fiskali. (1) Is-siġill tal-Kunsill Fiskali għandu jkun awtentikat: (a) bil-firma tal-President jew membru ieħor tal-Kunsill Fiskali awtorizzat mill-Kunsill Fiskali sabiex jaġixxi f’ismu; u (b) bil-firma ta’ membru tal-persunal tal-Kunsill Fiskali awtorizzat mill-Kunsill Fiskali sabiex jaġixxi f’ismu. (2) Għandu jingħata għarfien ġudizzjarju li s-siġill tal-Kunsill Fiskali u, għalhekk, kull strument: (a) li jidher li huwa strument magħmul mill-Kunsill Fiskali, u (b) li jidher li huwa ssiġillat biss siġill tal-Kunsill Fiskali u awtentikat skont is-subartikolu (1), għandu jkun ta’ xhieda u meqjus bħala strument mingħajr ebda prova oħra, sakemm ma jiġix ippruvat il-kuntrarju. (3) Kull kuntratt jew strument li, jekk iffirmat jew eżegwit minn xi individwu, ma jkunx jeħtieġ siġill, jista’ jiġi ffirmat jew esegwit f’isem il-Kunsill Fiskali minn kwalunkwe persuna li jkollha awtorizzazzjoni ġenerali jew speċjali li taġixxi f’isem il-Kunsill Fiskali. Sit 60. Sit. Il-Kunsill Fiska li jista’, sabiex jipprovdi s-sit neċessarju għat-twettiq tal-funzjonijiet tiegħu, jikri, jarma u jżomm uffiċċji u siti bla ħsara għall-kunsens tal-Ministru. Proċedura uquorum 61. Mingħajr ħsara għad-dispożizzjonijiet ta’ dan l-Att, il-Kunsill Fiskali jista’ jirregola l-proċeduri tiegħu, inkluż il-quorum neċessarju sabiex issir laqgħa tal-Kunsill.